{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Nacrtu prijedloga zakona o izmjenama Zakona o sportu, s Konačnim prijedlogom Zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PETAR MARIJA RADELJ","NACRT PRIJEDLOG ZAKONA O IZMJENAMA ZAKONA O  SPORTU, S KONAČNIM  PRIJEDLOGOM ZAKONA","Predlažem da se cijeli Zakon o sportu uskladi s nazivljem iz članka 69. stavka 5. Ustava Republike Hrvatske i članaka 3., 24. i 39. organskoga Zakona o ustrojstvu i djelokrugu ministarstava i drugih središnjih tijela državne uprave (Narodne novine, broj 93/16, 104/16 i 116/18) i time s načelom iz članka 38. Jedinstvenih metodološko-nomotehničkih pravila (Narodne novine, broj 74/15) zbog stručnih jezikoslovnih razloga, koje su donositelji Ustava i organskoga Zakona o ustrojstvu i djelokrugu ministarstava i drugih središnjih tijela državne uprave već prihvatili, koje objašnjavaju ugledni hrvatski jezikoslovci:\nStjepko Težak, Hrvatski naš osebujni, Zagreb: Školske novine, 1995., str. 183–184,\nGovorimo hrvatski - jezični savjeti, (uredio Mihovil Dulčić), Naprijed - Hrvatski radio, Zagreb, 1997., str. 124–125,\nNataša Bašić, Sport i šport u hrvatskome, Sport i šport u hrvatskome, Dometi (Rijeka), 9 (1999.) 7-12, str. 199–207; Jezik (Zagreb), 47 (1999./2000.) 2, str. 52–62, https://hrcak.srce.hr/file/113767\nIvo Škarić, Sport ili šport?, http://www.zigh.at/fileadmin/user_upload/media/P\nlatforma_za_mlade/Sport_ili_sport.pdf\nDalibor Brozović, O biranome jeziku, http://www.matica.hr/vijenac/235/o-biranome-jezi\nku-12936/\na koji u hrvatskom standardnom jeziku daju prednost oblicima šport, športaš i športski nad oblicima sport, sportaš i sportski,\nna način da se nakon predloženoga članka 2. dodaju novi članci 3. i 4., a da predloženi članak 3. postane članak 5.\nČlanak 3.\nU naslovu i svim odredbama Zakona o sportu imenica sport zamjenjuje se imenicom šport u odgovarajućem broju i padežu; imenica sportaš zamjenuje se imenicom športaš u odgovarajućem broju i padežu, a pridjev sportski zamjenjuje se pridjevom športski u odgovarajućem rodu, broju i padežu.\nČlanak 4.\nProvedbeni propisi i opći akti uskladit će se s odredbom članka 3. ovoga Zakona najkasnije do 28. veljače 2020.","Primljeno na znanje","Ove izmjene  Zakona odnose se isključivo na usklađivanje Zakona o sportu sa Zakonom o sustavu državne uprave. \nO navedenom će se voditi računa pri donošenju novog Zakona o športu"]
[2,"Koprivničko-križevačka županija","NACRT PRIJEDLOG ZAKONA O IZMJENAMA ZAKONA O  SPORTU, S KONAČNIM  PRIJEDLOGOM ZAKONA,\nKONAČNI PRIJEDLOG ZAKONA O IZMJENAMA ZAKONA O SPORTU","Nedostaje članak u kojem bi se navelo tko će i u kojem roku izmijeniti podzakonske propise (u kojima su navedeni uredi državne uprave u županijama) ili donijeti nove podzakonske propise, a radi njihovog usklađivanja s ovim prijedlogom Zakona o izmjenama Zakona o sportu.","Prihvaćen","Prihvaćen"]
[3,"Koprivničko-križevačka županija","KONAČNI PRIJEDLOG ZAKONA O IZMJENAMA ZAKONA O SPORTU,\nČlanak 1.","Članak 1. bi trebao glasiti: „U Zakonu o sportu (Narodne novine, br. 71/06, 150/08, 124/10, 124/11, 86/12, 94/13, 85/15 i 19/16), u članku 20. stavku 1. riječi: 'uredi državne uprave u županiji, odnosno Gradu Zagrebu' zamjenjuju se riječima: 'županije, odnosno Grad Zagreb'.“. Naime članak 20. stavak 1. Zakona o sportu (Narodne novine, br. 71/06, 150/08, 124/10, 124/11, 86/12, 94/13, 85/15 i 19/16), glasi: „Fizičke osobe i pravne osobe koje obavljaju sportske djelatnosti upisuju se u registre sportskih djelatnosti koje vode uredi državne uprave u županiji, odnosno Gradu Zagrebu prema sjedištu pravne, odnosno prebivalištu fizičke osobe.“.","Prihvaćen","Prihvaćen"]
[4,"Koprivničko-križevačka županija","KONAČNI PRIJEDLOG ZAKONA O IZMJENAMA ZAKONA O SPORTU,\nČlanak 2.","Članak 2. bi trebao glasiti: „U članku 86.  stavku 1. podstavku 1. riječi: 'ured državne uprave u županiji' zamjenjuju se riječju: 'županija'.“, jer članak 86. stavak 1. podstavak 1. Zakona o sportu (Narodne novine, br. 71/06, 150/08, 124/10, 124/11, 86/12, 94/13, 85/15 i 19/16), glasi: „ 1. započne obavljati sportsku djelatnost prije nego što bude upisana u registar sportskih djelatnosti koji vodi ured državne uprave u županiji, odnosno ured Grada Zagreba nadležan za poslove sporta,“","Prihvaćen","Prihvaćen"]